ผู้ว่าฯเมืองจันท์ ลุยตรวจ ล้งทุเรียน โดนจีนตีกลับ 3 คอนเทนเนอร์ 
พ่อเมืองจันท์ นำทีมชุดเฉพาะกิจป้องกันและปราบปรามผลไม้ด้อยคุณภาพ จู่โจม ล้งทุเรียนส่งออก แห่งหนึ่ง หลังมีคนร้องเรียน ส่งเข้าจีนถูกตีกลับหลายตัน พบไร้มาตรฐาน GMP ใครเดือดร้อนจากการซื้อทุเรียนอ่อน แจ้งตำรวจได้ทันที  ,เมื่อกลางดึกของวันที่ 21 เม.ย.60 นายวิทูรัช ศรีนาม ผวจ.จันทบุรี นำทีม ชุดปฏิบัติการเฉพาะกิจป้องกันและปราบปรามผลไม้ด้อยคุณภาพ จ.จันทบุรี เข้าจู่โจมตรวจสอบ ล้งทุเรียนส่งออก ไม่ได้รับการรับรอง GMP อยู่แถว ต.เขาวัว เลยวัดบูรพาพิทยาราม อ.ท่าใหม่ จ.จันทบุรี หลังได้รับความข้อมูลจาก ศูนย์ดำรงธรรม จ.จันทบุรี ว่า ล้งทุเรียนดังกล่าว มีการลักลอบส่งทุเรียนด้อยคุณภาพ หรือทุเรียนอ่อน ไปยังประเทศจีน,นายวิทูรัช เปิดเผยว่า ที่ผ่านมา มีพ่อค้าคนไทย ซึ่งเป็นพ่อค้าคนกลางส่งออกทุเรียน เข้าร้องเรียน แจ้งกับศูนย์ดำรงธรรมประจำ จ.จันทบุรี ว่า ได้ทำการรับซื้อทุเรียนจากล้ง ดังกล่าว ซึ่งไม่มีชื่อ เป็นจำนวน 3 ตู้คอนเทนเนอร์ แล้วนำส่งไปประเทศจีน แต่ในทั้ง 3 ตู้ หลังทำการตรวจสอบแล้ว มีทุเรียนอ่อนปะปนผสมเข้ามาทุกตู้ ทำให้ขายไม่ได้ เลยต้องตีกลับมา,หลังได้รับแจ้ง ต่อมา ชุดปฏิบัติการเฉพาะกิจป้องกันและปราบปรามผลไม้ด้อยคุณภาพ จ.จันทบุรี จึงได้ลงไปตรวจสอบ ที่ล้งดังกล่าว แต่เจ้าของล้งไม่มา ขณะเดียวกัน มีรถรับส่งผลผลิตทุเรียน เข้ามาส่งทุเรียน จึงเข้าทำการตรวจสอบเชื้อแป้ง จนพบว่าเป็นทุเรียนอ่อน ถึง 60 กิโลกรัม ชุดปฏิบัติการเฉพาะกิจฯ จึงได้ทำการอายัดไว้ พร้อมกับนำสีเปรย์มาฉีดกากบาท ทับแสดงถึงผลผลิตที่ด้อยคุณภาพป้องกันการเวียนออกมาขายซ้ำในตลาด ,นายวิทูรัช กล่าวด้วยว่า นอกจากนี้ยังได้ข้อมูล เรื่องมีเกษตรกรเจ้าของสวนทุเรียน ยังไม่ได้รับเงินจำนวนกว่า 3 ล้านบาท จากเจ้าของล้งรับซื้อทุเรียนแห่งนี้ ซึ่งขณะนี้ ข้อเท็จจริงทั้งหมด อยู่ระหว่างการรวบรวมข้อมูลของทางจังหวัด เพื่อเอาผิดดำเนินคดีตามกฎหมาย โดยหากตรวจสอบ พบว่ากระทำความผิดจริง ก็จะถูกดำเนินคดีแก่ผู้จำหน่ายทุเรียนด้อยคุณภาพ ที่ถือว่าเข้าข่ายหลอกลวงผู้บริโภค ทำลายชื่อเสียงและระบบเศรษฐกิจของประเทศ,หากผู้บริโภคและประชาชนพบเห็นการซื้อ-ขาย หรือได้รับความเดือดร้อน จากการ ซื้อ-ขาย ทุเรียนอ่อน สามารถแจ้งร้องเรียนได้ที่ศูนย์ดำรงธรรม จ.จันทบุรี หมายเลขโทรศัพท์ 039-328333 หรือ แจ้งความดำเนินคดีได้ที่สถานีตำรวจในท้องที่ทุกแห่ง
พ่อเมืองจันท์ นำทีม ชุดเฉพาะกิจป้องกันและปราบปรามผลไม้ด้อยคุณภาพ จู่โจม ล้งทุเรียนส่งออก แห่งหนึ่ง หลังมีคนร้องเรียน ส่งเข้าจีนถูกตีกลับหลายตัน ไร้มาตรฐาน GMP ใครเดือดร้อนจากการซื้อทุเรียนอ่อน แจ้งตำรวจได้ทันที 
ค้นล้งทุเรียน,ส่งออกทุเรียน,ไร้มารตฐาน GMP,ปราบปรามผลไม้ด้อยคุณภาพ,จันทบุรี